PANNAKAKUESTION TI KINAASINO TI BOTANTE
Ti asino man a rehistrado a botante ket mabalinna a
kuestionaran ti karbengan ti asino man
a tao nga agrehistro wenno ti panagtalinaed daytoy a kas rehistrado a botante
iti ania man a presinto (HRS § 11-25) mainaig kadagitoy a pagbatayan:
1)
Ti botante ket saan nga isu ti tao a kas ibagbagana.
2)
Ti botante ket saan a residente wenno agnaed iti dayta a
lugar ket awan ngarud ti karbenganna nga agbutos iti dayta a presinto.
Ti karbengan a mangkuestionar iti botante ket masapul tapno
masaluadan ti integridad ti proseso ti eleksion babaen ti panangipasiguradona a
dagiti laeng kualipikado nga indibidual ti mapalubosan nga agbutos. Dagiti met
botante a makuestionar ket agtalinaed met kadakuada ti karbenganda a mangipila
wenno mangidatag iti apela wenno kontra-kuestion.
Pakaammo
iti panagkuestion sakbay ti aldaw ti eleksion
1)
Ania man a panagkuestion sakbay ti aldaw ti eleksion ket
masapul a maisurat ken maisubmitir iti City/County Clerk, ket iti surat, nasken
nga ilawlawag ti agkukuestion dagiti pagbatayanna a nakaigapuan ti
panagkuestionna.
2)
Nasken a pirmaan ti tao nga agkukuestion ti nasao a surat.
3)
Apaman a maawat ti City/County Clerk ti naisurat a kuestion,
ti met laeng City/County Clerk ti mangpakaammo a dagus iti tao a
nakuestionaran.
4)
Ti Clerk ket imbestigarenna ti kuestion ken ipaulogna ti
pangngeddengna iti kasapaan a panawen.
Panangapela
iti Pangngeddeng ti Clerk Sakbay ti Eleksion
1)
Ania man nga apela wenno kontra-kuestion ket masapul a
naisurat ken maidatag iti uneg ti sangapulo nga aldaw apaman a maipakaammo ti
Clerk ti pangngeddengna iti tao a nakuestionaran; ket iti nasao nga apela,
masapul a mailanad dita ti linaon ti desision ti Clerk a kayat a maapela, ken
nasken a maibaga dagiti pagbatayan no apay a makuna a nagbiddut ti Clerk iti
desisionna. Ti nagan ti tao a nakuestionaeran ket masapul met a mailanad iti
apela.
2)
No ti apela a naidatag iti Board of Registration ket
mapatuloy wenno maikkan iti pateg, sertipikaran a dagus ti Board dayta iti City
wenno County Clerk.
3)
Ti Board of Registration ket mabalinna no kuan ti mangangay
iti informal a pre-hearing conference wenno panagsasarita sakbay a maangay ti
bista tapno:
a.
Malawlawagan a nasayaat dagiti isyu.
b.
Mangaramid kadagiti nasken nga enmienda iti notisia wenno
enmienda iti pannakaipakaammo dagiti pammabasol, wenno iti sungbatna, no adda;
c.
Panangalana kadagiti nasken a dokumento a manamnama a
mangipakita iti kinapudno tapno maliklikan ti pannakapataud dagiti di
makatulong a pammaneknek; pananglimita iti bilang dagiti eksperto a saksi; ken
d.
Sabsabali pay a materiales a mabalin a makatulong iti
nadaras a pannakarisut ti parikut.
4)
Ti notisia wenno pannakapakaammo ken gundaway a
makipartisipar ket maited iti tunggal tao nga adda pannakaibiangna itoy a banag
ken iti abogado dagitoy.
5)
Kalpasan ti bista wenno panagdengngeg, ti Board ket mabalin
a mangited iti oral wenno maisawang a desision wenno saan, mangipaulogto
laengen iti naisurat a desisionna iti naladladaw a petsa. Ngem mangted man
wenno saan ti Board iti oral a desision, mangipaulog ket mangipaulogto ti Board
iti naisurat a desision ket mairamanto ditoy a mailanad dagiti natakuatanna a
kinapudno ken no ania met ti makuna ti linteg.
6)
Ti Board ket pakaammuannanto ti tao a nadehado, ket daytoy a
tao, mabalinna nga apelaen ti desision ti Board iti Korte Suprema ti Hawaii iti
uneg ti sangapulo nga aldaw apaman a maawat daytoy a tao ti naisurat a desision
ti Board.
7)
Ti notipikasion wenno pakaammo ket addaanto iti kopia ti
HRS, Chapter 11, Part IV (Appeal from
Board of Registration).
8)
Awanto ti konsideraen ti Board a motions for reconsideration
wenno kiddaw tapno makonsidera manen ti maysa a banag.
Panangipakaammo
iti Panagkuestion iti aldaw ti eleksion
1)
Ti panagkuestion a mapasamak iti presinto wenno lugar a
pagbutosan ket masapul a maipila wenno maidatag iti Presinct Chairperson. Ti
panagkuestion ket saan a nasken a maisurat.
2)
Ti Chairperson ken dagiti Precinct Officials, a saan nga
agpapada ti partidoda, ket masapul nga urnongenda dagiti kasapulan nga
impormasion maipanggep iti dayta a kuestion sa irekordda dagitoy iti porma
wenno form a maawagan iti “Report of the Board of Registration.”
3)
Ti kuestion ket masapul nga ikonsidera ken desisionan a
madagdagus dagiti precinct officials ket ti pangngeddeng, ipakaammo met ti
Precinct Chairperson.
4)
Asino man a tao a makuestionaran ket maited kenkuana a
madagdagus ti gundaway a mangaramid kadagiti maikanatad a panangatur iti
pannakakuestionarna kas sagudayen ti HRS 11-21.
Panangapela
iti Pangngeddeng ti Precinct Official iti Aldaw ti Eleksion
1)
No awan ti apela
a maaramid mainaig iti pangngeddeng ti Presinct Chairperson manipud iti asino
man kadagiti nangkuestion ken ti nakuestionaran a botante, ngarud:
a.
Ti botante ket mabalin a mapalubosan nga agbutos, wenno
b.
Ti botante ket maparitan nga agbutos kas sagudayen ti
naipaulog a pangngeddeng.
2)
No awan ti apela
a naaramid, ti desision ti Precinct Chairperson ket maibilang a pinal ken
rumbeng a masurot.
3)
Ti tao a nadehado ket mabalinna ti mangidatag iti apelana
iti Board of Registration kontra iti ania man a pangngeddeng nga impaulog
dagiti precinct officials mainaig iti panagkuestion a napasamak iti aldaw ti
eleksion.
4)
Ti apela ket maidatag iti sango ti nagkuestionar ket ti met
nakuestionaran a botante, pumanaw iti presinto wenno pagbutosan.
5)
No adda apela a naaramid, mabalin a ti nagkuestionar ken ti
nakuestionaran ket agpada a maseknan iti apela.
6)
No ti apela ket maipan iti Board of Registration:
a.
Ti apela ket masapul a maaramid sakbay nga agbutos ti
nakuestionaran a botante, wenno sakbay a ti nangkuestionar iti nakuestionaran a
botante ket pumanawen iti pagbutosan, ania man ti umuna kadagitoy.
b.
Ti nakuestionaran a botante ket mapalubosan nga agbutos. Ti
balotana ket maipan iti sobre a narikpan ket mamarkaan iti “Challenged Ballot”
tapno mairamanto a mabilang wenno saan, ma-reject wenno dinto mairaman a
mabilang dependento iti maipaulog a pangngeddeng.
c.
Ti narikpan a sobre ket maidulin iti ballot box (babaen ti
Presinct Chairperson) iti imatang ti nakuestionaran a botante.
d.
Ti Precinct Chairperson ket ipakaammona iti clerk ti kaadda
ti nakuestionaran a balota a maideposito iti ballot box ken ilawlawagna dagiti
banag a mainaig iti nasao a pannakakuestionar ti nasao a balota.
e.
Ti Board ket pagpapatanganda ti nasao a panagkuestionar ken
mangaramidda iti desision maipanggep iti apela.
f.
Mairaman a mailanad iti minutos (minutes) ti Board ti
pakabuklan ti nagpapatangan ti Board, ti desision ti Board, ken dagiti rason no
apay a kasdiay ti desision ti Board.
g.
Pakaammuanto ti Board ti Precinct Chairperson ken ti City
wenno County Clerk maipanggep iti desisionna.
h.
Ipakaammonto met ti Precinct Chairperson ti pangngeddeng ti
Board iti nagkuestionar ken iti nakuestionaran.
7)
Ti Precint Chairperson ket nasken a pakaammuanna met ti tao
a nadehado a mabalin daytoy nga apelaen ti desision ti Board iti Korte Suprema
ti Hawaii.
8)
No ti apela ket
maipan iti Korte Suprema ti Hawaii, agtalinaed ti balota iti narikpan a
sobre tapno mairaman a mabilang wenno saan, ma-reject wenno di mairaman a
mabilang, depende iti maipaulogto a pangngeddeng mainaig iti apela.
9)
No kasapulan, ti register ket maatur tapno maikumplontar iti
desision ti korte.
10)
No awan ti apela
a maipan iti Korte Suprema ti Hawaii, dagdagusen ti City wenno County Clerk a
pakaammuan ti ballot counting center maipanggep iti napasamak iti
panagkuestionar. Ti nakuestionaran a balota, mairaman a mabilang, wenno saan,
di mairaman a mabilang, kas sagudayen ti HAR, Section 2-51-101.
11)
Iti amin a gundaway, ti amin a banag maipanggep iti balota
ti nakuestionaran a botante ket masapul a masaluadan.
12)
Amin a dokumento a mainaig iti panagkuestionar ken dagiti
napagsasaritaan ket maikuyogto iti minutos ti miting (minutes of the meeting) para
iti ikut a rekord ti tunggal Board of Registration.
Daytoy a Factsheet ket nairanta laeng a pangimpormar wenno
pangilawlawag a saan ket a agbalin nga autoridad maipanggep iti paglintegan ti
eleksion ken deadlines iti Hawaii. Dagiti kasapulan wenno rekisito ken/wenno
deadlines ket mabalin nga agbaliw no adda met panagbaliw ti paglintegan. Para
iti ad-adda pay detaliado ken hushusto a rekisito, konsultaen ti Hawaii Revised
Statues ken dadduma pay a mabalin a pangalaan iti mainaig nga impormasion.
Office of
Elections
802 Lehua
Avenue
Pearl City,
Hawaii 96782
Telepono:
808-453-VOTE(8683)
Para
Kadagiti Isla iti Ruar ti Oahu (Toll Free): 1-800-442-VOTE (8683)
Office of Elections – FSVS526A
10/01
ilo_Latn ilo_Latn ilo_Latn ilo_Latn ilo_Latn unk ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn unk ilo_Latn ilo_Latn spa_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn por_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn mos_Latn ilo_Latn ilo_Latn vec_Latn ilo_Latn ilo_Latn ilo_Latn kab_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn eng_Latn eng_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn eng_Latn unk ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn mos_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn pag_Latn unk ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn mos_Latn ilo_Latn ilo_Latn ilo_Latn ilo_Latn vec_Latn ilo_Latn ilo_Latn kab_Latn ilo_Latn ilo_Latn ilo_Latn smo_Latn ilo_Latn ilo_Latn fao_Latn ilo_Latn ilo_Latn ilo_Latn deu_Latn ilo_Latn ilo_Latn deu_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn nso_Latn sot_Latn sot_Latn isl_Latn ceb_Latn eng_Latn por_Latn ilo_Latn eng_Latn unk